IIG ตามรอย SICT ยืนซิลลิ่งตลอดวัน! “ออเดอร์ซื้อ” ค้าง 12 ล้านหุ้น จับตาพรุ่งนี้วิ่งต่อ?
IIG ตามรอย SICT ยืนซิลลิ่งตลอดวัน! “ออเดอร์ซื้อ” ค้าง 12 ล้านหุ้น จับตาพรุ่งนี้วิ่งต่อ?
IIG ตามรอย SICT ยืนซิลลิ่งตลอดวัน! “ออเดอร์ซื้อ” ค้าง 12 ล้านหุ้น จับตาพรุ่งนี้วิ่งต่อ?
6 ส.ค. 2563

ผู้สื่อข่าวรายงานว่า ราคาหุ้น บริษัท ไอแอนด์ไอ กรุ๊ป จำกัด (มหาชน) หรือ IIG ปิดตลาดวันนี้อยู่ที่ 19.80 บาท บวก 13.20 บาท หรือ 200% จากราคาไอพีโอ 6.60 บาท สูงสุดที่ระดับ 19.80 บาท ต่ำสุดที่ระดับ 19.80 บาท ด้วยมูลค่าการซื้อขาย 134.49 ล้านบาท ทั้งนี้ ราคาหุ้น IIG ปรับตัวขึ้นอยู่ในระดับ 19.80 บาท ซึ่งเป็นราคาสูงสุดของวัน (Ceiling) นับตั้งแต่ช่วงเปิดตลาดภาคเช้าของวันนี้ (6 ส.ค.)
โดยจากการสำรวจจำนวนหุ้นที่มีการซื้อขาย พบว่า มีจำนวนหุ้นด้านฝั่งซื้อ (bid) ค้างอยู่ประมาณ 12.77 ล้านหุ้น แบ่งเป็น จำนวน 12.20 ล้านหุ้น ที่ระดับราคา 19.80 บาท, จำนวน 336,000 หุ้น ที่ระดับราคา 19.70 บาท, จำนวน 65,700 หุ้น ที่ระดับราคา 19.60 บาท จำนวน 112,400 หุ้น ที่ระดับราคา 19.50 บาท และจำนวน 56,500 หุ้น ที่ระดับราคา 19.40 บาท
ทั้งนี้จึงเป็นที่น่าจับตาว่า ในวันพรุ่งนี้ (7 ส.ค.) ราคาหุ้น IIG จะยังคงปรับตัวขึ้นต่อเนื่องหรือไม่
อนึ่ง IIG ดำเนินธุรกิจที่ปรึกษาด้านดิจิทัลและเทคโนโลยีให้แก่ภาคธุรกิจต่าง ๆ โดยสามารถแบ่งออกตามประเภทของการดำเนินธุรกิจได้ ดังนี้  1. ธุรกิจที่ปรึกษาและให้บริการออกแบบติดตั้งระบบบริหารจัดการความสัมพันธ์กับลูกค้า (CRM) และให้เช่าใช้ระบบซอฟต์แวร์จากทาง Salesforce และ 2. ธุรกิจที่ปรึกษาและให้บริการออกแบบติดตั้งระบบวางแผนทรัพยากรองค์กร (ERP) และเป็นตัวแทนจำหน่ายระบบซอฟต์แวร์จากทาง Oracle
รวมทั้ง 3. ธุรกิจที่ปรึกษาด้านการวางแผนกลยุทธ์แบรนด์ (Brand Strategy) การสร้างและบริหารประสบการณ์ (Experience Management) และการตลาดดิจิทัล (Digital Marketing) และ 4. ธุรกิจให้บริการจัดหาบุคลากร ในส่วนงานสารสนเทศ เข้าซื้อขายในตลาดหลักทรัพย์เอ็ม เอ ไอ (mai) วันนี้เป็นวันแรก